Diari Oficial de la Generalitat Valenciana


Sumari del DOGV 8547, del 14-05-2019 (2019/4348)

RESOLUCIÓ de 18 d'abril de 2019, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 91/13-AIA Oliva.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8547

Data del DOGV
:   14-05-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/4348


Data del document
:   18-04-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Oliva
    * impacte ambiental

RESOLUCIÓ de 18 d'abril de 2019, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 91/13-AIA Oliva. [2019/4348]  
De conformitat amb l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental, el qual estableix la publicació en el Diari Oficial de la Generalitat Valenciana de la declaració d'impacte ambiental, resolc:  
  
  
Publicar en el Diari Oficial de la Generalitat Valenciana la declaració d'impacte ambiental corresponent a l'expedient 91/13-AIA Oliva.  
  
  
«Declaració d'impacte ambiental  
Expedient: 91/0521-RXE.  
Títol: desballestament, magatzem i centre autoritzat de tractament de vehicles fora d'ús.  
Promotor: Hermanos Climent Desguace, SL.  
Autoritat substantiva: Ajuntament d'Oliva.  
Localització: polígon industrial el Brosquil, c/ del Bolo, número 7, terme municipal d'Oliva (València).  
  
Descripció del projecte  
1. Objecte del projecte  
La mercantil Hermanos Climent Desguace, SL, pretén dur a terme l'activitat de desballestament, magatzem i centre autoritzat de tractament de vehicles fora d'ús, a situar en el terme municipal d'Oliva.  
  
L'objecte és la sol·licitud de llicència ambiental d'acord amb la Llei 2/2006, de 5 de maig, de prevenció de la contaminació i qualitat ambiental.  
2. Descripció de les característiques més rellevants del projecte  
El lloc on se situarà l'activitat consisteix en una parcel·la de 1.264,26 m² totalment urbanitzada que disposa d'una nau industrial de 876,42 m².  
D'acord amb el Pla general d'ordenació urbana de l'Ajuntament d'Oliva, i tal com exposa el certificat de compatibilitat urbanística, de 4 de març de 2013, emés pel mateix Ajuntament, la parcel·la està emplaçada en un sòl classificat i qualificat de sòl urbà industrial (magatzems).  
  
En el recinte interior de la nau hi ha una zona d'oficines amb un despatx particular i uns lavabos. La resta de la superfície serà utilitzada per a l'activitat, i s'hi distingeix la zona de descontaminació. El paviment de la superfície de treball estarà impermeabilitzat i tindrà un pendent cap als embornals de la xarxa d'aigües contaminades.  
Les actuacions que es duran a terme en l'activitat són les següents:  
  
- Entrada de vehicles fora d'ús a la nau i apilament d'aquests a l'interior de la nau.  
- Descontaminació dels vehicles fora d'ús: en una zona adequada per a aquesta.  
- Desballestament: valorització del residu per mitjà de la recuperació dels seus components.  
- Separació, classificació i emmagatzematge de peces o elements del VFU per a la seua gestió posterior.  
- Gestió dels components d'especejament i dels residus.  
L'activitat disposarà d'un elevador elèctric i màquines i eines necessàries per a la descontaminació dels vehicles fora d'ús, contenidors homologats per a l'emmagatzematge dels residus extrets del vehicle fora d'ús i prestatges per a l'emmagatzematge de les peces que seran reutilitzades.  
L'activitat utilitza els serveis disponibles del polígon, aigua potable, xarxa d'energia elèctrica, servei de clavegueram, servei de recollida de fems i la resta dels serveis propis de la urbanització.  
Tramitació administrativa  
Amb data 20 d'agost de 2013, va tindre entrada en aquesta direcció general un ofici de l'Ajuntament d'Oliva, en què sol·licitava l'avaluació d'impacte ambiental del projecte: Centre autoritzat de vehicles fora d'ús, promogut per Hermanos Climent Desguace, SL, a situar en el terme municipal d'Oliva, província de València.  
El mateix escrit adjuntava el projecte, l'estudi d'impacte ambiental i una còpia de l'expedient administratiu municipal, així com el certificat d'informació pública, de 13 d'agost de 2013, amb indicació que l'expedient ha sigut sotmés a informació pública per mitjà de la publicació en el BOP de València, número 157, de 4 de juliol de 2013, així com en el tauler d'anuncis del mateix Ajuntament i per mitjà de la notificació als veïns confrontants i que, una vegada transcorregut el termini de 30 dies, no s'han presentat al·legacions sobre aquest tema.  
  
Consideracions ambientals  
La parcel·la on se situarà l'activitat objecte d'estudi no està afectada per cap figura de protecció mediambiental. No mostra risc d'inundació segons PATRICOVA i la vulnerabilitat d'aqüífers és alta.  
  
De l'avaluació global dels impactes, cal destacar que l'impacte més greu es produeix sobre el sòl i de forma indirecta, de la contaminació del sòl es produeix la contaminació dels aqüífers. Així mateix, cal tindre en compte la repercussió que pot originar sobre el medi ambient, la producció de sorolls i de residus perillosos i no perillosos.  
  
No obstant això, i atés que es tracta d'un polígon industrial consolidat, es considera la inexistència d'impactes rellevants, sempre que es tinguen en consideració les prescripcions donades en les condicions d'aquesta declaració.  
Els residus obtinguts del procés de desballestament (perillosos i no perillosos), propi de l'activitat, seran emmagatzemats en diferents contenidors i recipients adequats a la naturalesa d'aquests, fins a la seua retirada per un gestor autoritzat, o l'emmagatzematge per a posterior venda.  
L'activitat disposarà d'una xarxa separativa per als abocaments contaminants de manera que l'abocament de les aigües contaminades, procedents de la zona de descontaminació, es realitzarà cap a una sèrie d'arquetes de decantació i de separació de greixos. La instal·lació constarà d'una primera etapa de decantació de greixos i d'un separador de terres i fangs, fins a una altra arqueta de presa de mostres abans de l'abocament a la xarxa municipal. En segon lloc, d'un depòsit de separació de greixos i hidrocarburs lleugers i, finalment, d'un depòsit per a la inspecció i presa de mostres, abans de l'abocament al clavegueram municipal. La xarxa de pluvials connecta directament amb la xarxa general municipal.  
Respecte a la producció de sorolls a l'interior de la nau, la documentació indica que l'activitat no necessita correccions acústiques, i es justifica que són suficients els tancaments de panells de formigó massís de 12 centímetres de grossària de què disposa l'edificació.  
  
L'estudi d'impacte ambiental inclou un programa de vigilància ambiental basat en el compliment de les mesures protectores i correctores assenyalades en la documentació tècnica, tindrà com a objectiu vigilar:  
- Adequat emmagatzematge d'olis, greixos i pneumàtics diàriament.  
  
- Neteja diària del paviment de desballestament i de descontaminació.  
- Retirada dels productes contaminants regularment, per un gestor extern.  
- Revisió de les arquetes de decantació i presa de mostres.  
- Registre de queixes.  
  
Consideracions jurídiques  
El projecte examinat constitueix, segons el que preveu l'apartat 6.c.1., annex I, del Decret 32/2006, de 10 de març, pel qual es modifica el Decret 162/1990, de 15 d'octubre, del Consell de la Generalitat, pel qual s'aprova el Reglament per a l'execució de la Llei 2/1989, de 3 de març, d'impacte ambiental, un dels supòsits fàctics en els quals és preceptiva la formulació d'una declaració d'impacte ambiental, amb la resolució administrativa prèvia que s'adopte per a l'aprovació definitiva d'aquell, segons es desprén de l'article 5 de la Llei d'impacte ambiental i concordants del seu reglament.  
L'expedient ha observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'impacte ambiental en la Llei 2/1989, de 3 de març, de la Generalitat Valenciana, i en les altres disposicions que li són aplicable.  
  
L'article 5 de la Llei 2/1989, de 3 de març, d'impacte ambiental, atribueix a l'òrgan mediambiental la competència en formulació de la declaració d'impacte ambiental dels projectes sotmesos a aquesta.  
  
L'article 15 del Decret 85/2013, de 28 de juny, del Consell, pel qual s'aprova el Reglament orgànic i funcional de la Conselleria d'Infraestructures, Territori i Medi Ambient, atribueix a la Direcció General d'Avaluació Ambiental i Territorial la competència en matèria d'avaluació ambiental estratègica i de projectes, ordenació del territori i del litoral, urbanisme, coordinació territorial i inspecció d'urbanisme, ordenació, planificació i actuacions territorials estratègiques.  
  
Per tot això, fent ús de les facultats que tinc legalment atribuïdes, formule la següent declaració d'impacte ambiental  
  
Primer  
Estimar acceptable, només a efectes ambientals i sense perjudici de l'obtenció prèvia de les autoritzacions sectorials que li siguen aplicable, el projecte: Desballestament, magatzem i centre autoritzat de tractament de vehicles fora d'ús, promogut per Hermanos Climent Desguace, SL, a situar en el polígon industrial el Brosquil, c/ del Bolo, número 7, terme municipal d'Oliva (València), sempre que es desenvolupe d'acord amb el que estableix l'estudi d'impacte ambiental, el projecte tècnic i la resta de la documentació que constitueix l'expedient avaluat, així com de l'apartat segon d'aquesta resolució.  
  
  
Segon  
Se supedita l'execució del projecte esmentat al compliment de les condicions següents:  
1. S'haurà de disposar de la preceptiva autorització d'abocament d'aigües a la xarxa del polígon, concedida per l'autoritat municipal o, si escau, l'entitat de sanejament. Així mateix, es respectaran els límits d'abocament establits per l'ordenança municipal d'abocaments de l'Ajuntament d'Oliva.  
2. Està prohibit el depòsit de contenidors de desfets en la zona exterior descoberta, així com la manipulació i emmagatzematge dels vehicles fora d'ús. Tota l'activitat avaluada per mitjà d'aquesta resolució, haurà de realitzar-se sota coberta.  
3. S'hauran d'aplicar mesures preventives de la transmissió de sorolls i vibracions per part de la maquinària utilitzada.  
4. S'haurà de realitzar una auditoria acústica a la posada en funcionament de l'activitat i, posteriorment, les corresponents d'acord amb la periodicitat establida en l'article 18 del decret 266/2004, de 3 de desembre, del Consell, que desplega la Llei 7/2002, de 3 de desembre, de la Generalitat Valenciana, de protecció contra la contaminació acústica, a fi de verificar que, tal com s'indica en la documentació, l'activitat no disposa de cap equip o maquinària capaç de produir sorolls o vibracions. En cas de superar-se els nivells màxims de soroll permesos per la llei en matèria de contaminació acústica, s'hauran d'establir mesures correctores sobre aquest tema.  
5. El programa de vigilància ambiental haurà d'incloure, a més de les mesures de seguiment incloses, els corresponents controls periòdics amb una periodicitat fixada, del correcte funcionament de les mesures correctores, de l'absència dels abocaments al sòl, de l'estat del paviment, del soroll, així com el seguiment de les condicions d'emmagatzematge dels residus (separació per tipus, envasament i etiquetatge) i el manteniment preventiu de les instal·lacions. Així mateix, s'implementarà d'acord amb les condicions establides en aquesta declaració d'impacte ambiental.  
6. S'haurà de dur un registre documentat del programa de vigilància ambiental a l'efecte d'acreditar l'adopció i execució de les mesures preventives i correctores proposades i la comprovació de la seua eficàcia.  
  
7. Es presentarà davant la Direcció General per al Canvi Climàtic l'informe preliminar de situació del sòl, ja que es tracta d'una activitat considerada potencialment contaminant del sòl, en compliment de l'article 3 del Reial decret 9/2005, de 14 de gener, sobre activitats potencialment contaminants del sòl.  
8. D'acord amb l'article 4 del Reial decret legislatiu 1302/1986, de 28 de juny, modificat per la Llei 9/2006, de 28 d'abril, el promotor haurà de comunicar a l'òrgan ambiental (per escrit), amb la suficient antelació, la data de començament de l'execució del projecte.  
  
9. Qualsevol modificació o ampliació del projecte presentat, així com si es detectara cap impacte ambiental no previst en l'estudi d'impacte ambiental, s'haurà de comunicar a l'òrgan ambiental competent que establirà, si escau, l'aplicació de noves mesures correctores.  
  
  
Tercer  
Notificar a les persones interessades que contra aquesta resolució, ja que és un acte de tràmit, no es pot interposar cap recurs; sense perjudici que es puguen utilitzar els mitjans que en defensa dels seus drets consideren pertinents.  
  
Quart  
Publicar en el Diari Oficial de la Generalitat Valenciana aquesta declaració d'impacte ambiental, d'acord amb el que es disposa en l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental.  
  
València, 18 de desembre de 2013.- El director general d'Avaluació Ambiental i Territorial: Juan Giner Corell.»  
  
València, 18 d'abril de 2019.- El director general de Medi Natural i d'Avaluació Ambiental: Antoni Marzo i Pastor.